РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/372-21

7. септембар 2021. године

Б е о г р а д

З А П И С Н И К

57. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 7. СЕПТЕМБРА 2021. ГОДИНЕ

 Седница је почела у 12.30 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Угљеша Мрдић, Оља Петровић, Невена Веиновић, Илија Матејић, Лука Кебара, Виолета Оцокољић, Миленко Јованов, Жељко Томић, Ђорђе Тодоровић, Вук Мирчетић, Дубравка Краљ, Тома Фила и Јован Палалић.

Борислав Ковачевић, заменик члана Одбора Ђура Перића, приступио је седници у току разматрања друге тачке дневног реда.

 Седници нису присуствовали чланови Одбора Балинт Пастор и Марија Јевђић, нити њихови заменици.

 На предлог председника, Одбор је једногласно (14 гласова за) утврдио следећи

**Д н е в н и р е д:**

 1. Доношење одлуке о организовању Осмог јавног слушања на тему: „Промене Устава Републике Србије у области правосуђа“;

 2. Доношење одлуке о организовању Деветог јавног слушања на тему: „Промене Устава Републике Србије у области правосуђа“;

 3. Доношење одлуке о организовању Десетог јавног слушања на тему: „Промене Устава Републике Србије у области правосуђа“;

 4. Доношење одлуке о организовању Једанаестог јавног слушања на тему: „Промене Устава Републике Србије у области правосуђа“.

**Прва тачка дневног реда:** Доношење одлуке о организовању Осмог јавног слушања на тему: „Промене Устава Републике Србије у области правосуђа“

На предлог председника, Одбор је једногласно (14 гласова за) одлучио да Одбор у понедељак, 13. септембра у Нишу, у Великој сали Скупштине Града Ниша, Николе Пашића 24, са почетком у 11,00 часова, организује Осмо јавно слушање на тему: „Промене Устава Републике Србије у области правосуђа“.

 На ово јавно слушање Одбор ће, у складу са чланом 84. став 5. Пословника Народне скупштине, позвати поред чланова Одбора, народне посланике и друга лица чије је присуство од значаја за тему јавног слушања, и то: председника Владе Ану Брнабић; министра правде Мају Поповић; проф. др Владана Петрова, судију Уставног суда Републике Србије и члана Венецијанске комисије за Србију; Драгану Сотировски, градоначелника Града Ниша; Бобана Џунића, председника Скупштине Града Ниша; председника и судије Апелационог суда у Нишу; Апелационог јавног тужиоца и заменике Апелационог јавног тужиоца у Нишу; представнике Одељења Управног суда у Нишу; представнике Одељења Прекршајног Апелационог суда у Нишу; представнике Одељења Привредног апелационог суда у Нишу; проф. др Горана Обрадовића, декана Правног факултета у Нишу; Гордана Пантића, председника Адвокатске коморе Ниш; Ненада Вујића, директора Правосудне академије и друге заинтересоване за учешће.

**Друга тачка дневног реда:** Доношење одлуке о организовању Деветог јавног слушања на тему: „Промене Устава Републике Србије у области правосуђа“

На предлог председника, Одбор је једногласно (15 гласова за) одлучио да Одбор у уторак, 14. септембра у Крагујевцу, у Великој сали Скупштине Града Крагујевца, Трг Слободе 3, са почетком у 11,00 часова, организује Девето јавно слушање на тему: „Промене Устава Републике Србије у области правосуђа“.

 На ово јавно слушање Одбор ће, у складу са чланом 84. став 5. Пословника Народне скупштине, позвати поред чланова Одбора, народне посланике и друга лица чије је присуство од значаја за тему јавног слушања, и то: председника Владе Ану Брнабић; министра правде Мају Поповић; проф. др Владана Петрова, судију Уставног суда Републике Србије и члана Венецијанске комисије за Србију; Николу Дашића, градоначелника Града Крагујевца; Мирослава Петрашиновића, председника Скупштине Града Крагујевца; председника и судије Апелационог суда у Крагујевцу; Апелационог јавног тужиоца и заменике Апелационог јавног тужиоца у Крагујевцу; представнике Одељења Управног суда у Крагујевцу; представнике Одељења Прекршајног Апелационог суда у Крагујевцу; представнике Одељења Привредног апелационог суда у Крагујевцу; проф. др Драгана Вујисића, декана Правног факултета у Крагујевцу; Звонка Марковића, председника Адвокатске коморе Крагујевац; Ненада Вујића, директора Правосудне академије и друге заинтересоване за учешће.

**Трећа тачка дневног реда:** Доношење одлуке о организовању Десетог јавног слушања на тему: „Промене Устава Републике Србије у области правосуђа“

На предлог председника, Одбор је једногласно (15 гласова за) одлучио да Одбор у четвртак, 16. септембра у Новом Саду, у Великој сали Скупштине Града Новог Сада, Жарка Зрењанина 2, III улаз, са почетком у 11,00 часова, организује Десето јавно слушање на тему: „Промене Устава Републике Србије у области правосуђа“.

На ово јавно слушање Одбор ће, у складу са чланом 84. став 5. Пословника Народне скупштине, позвати поред чланова Одбора, народне посланике и друга лица чије је присуство од значаја за тему јавног слушања, и то: председника Владе Ану Брнабић; министра правде Мају Поповић; проф. др Владана Петрова, судију Уставног суда Републике Србије и члана Венецијанске комисије за Србију; Милоша Вучевића, градоначелника Града Новог Сада; Јелену Маринковић Радомировић, председника Скупштине Града Новог Сада; председника и судије Апелационог суда у Новом Саду; Апелационог јавног тужиоца и заменике Апелационог јавног тужиоца у Новом Саду; представнике Одељења Управног суда у Новом Саду; представнике Одељења Прекршајног Апелационог суда у Новом Саду; представнике Привредног суда у Новом Саду; проф. др Бранислава Ристивојевића, декана Правног факултета у Новом Саду; Срђана Добросављева, председника Огранка адвоката Нови Сад; Ненада Вујића, директора Правосудне академије и друге заинтересоване за учешће.

**Четвртак тачка дневног реда:** Доношење одлуке о организовању Једанаестог јавног слушања на тему: „Промене Устава Републике Србије у области правосуђа“

На предлог председника, Одбор је једногласно (15 гласова за) одлучио да Одбор у петак, 17. септембра у Београду, у Великој сали у Дому Народне скупштине, Трг Николе Пашића 13, са почетком у 11,00 часова, организује Једанаесто јавно слушање на тему: „Промене Устава Републике Србије у области правосуђа“.

 На ово јавно слушање Одбор ће, у складу са чланом 84. став 5. Пословника Народне скупштине, позвати поред чланова Одбора, народне посланике и друга лица чије је присуство од значаја за тему јавног слушања, и то: председника Владе Ану Брнабић; министра правде Мају Поповић; председника и судије Уставног суда Републике Србије; представнике правосуђа: председника и судије Врховног касационог суда, Републичког јавног тужиоца и заменике Републичког јавног тужиоца, председника и судије Апелационог суда у Београду, председника Управног суда, председника Привредног апелационог суда, председника Прекршајног апелационог суда, Апелационог јавног тужиоца и заменике Апелационог јавног тужиоца у Београду, чланове Високог савета судства, чланове Државног већа тужилаца, Државног правобраниоца и представнике Правосудне академије; представнике стручне јавности: представнике Катедре за јавно право, Катедре за теорију, социологију и филозофију права, Катедре за теорију државе и права, филозофију права и социологију права, Катедре за јавноправне науке, Катедре за правнотеоријске науке и Катедре за теорију државе и права са државних правних факултета у Београду, Новом Саду, Нишу и Крагујевцу, представника Института за упоредно право и представника Института за међународну политику и привреду; представнике струковних удружења: Удружења судија и тужилаца Србије, Друштва судија Србије, Форума судија Србије, Удружења судија прекршајних судова Републике Србије, Удружења тужилаца Србије, Удружења судијских и тужилачких помоћника, Адвокатске коморе Србије, Адвокатске коморе Војводине, Адвокатске коморе Београда и Алумни клуба правосудне академије; представнике независних државних органа: Заштитника грађана, Повереника за заштиту равноправности, Повереника за информације од јавног значаја и заштиту података о личности и директора Агенције за спречавање корупције; представнике цивилног друштва: ЈУКОМ-а, Београдског центра за људска права, Националног конвента о Европској унији, Удружења грађана „Истина Тамарини закони“ и Центра за правосудна истраживања „CEPRIS“. представнике међународних организација: Делегације Европске уније у Србији, Мисије ОЕБС-а у Републици Србији и Савета Европе; амбасадоре земаља чланица Европске уније, Сједињених Америчких Држава, Велике Британије и Канаде.

 Седница је завршена у 12,40 часова.

 Саставни део записника чине стенографске белешке.

 СЕКРЕТАР ПРЕДСЕДНИК

 др Радоје Церовић Јелена Жарић Ковачевић